มันนี่ทูเดย์
ธกส.จับมือเดอะมอลล์
16 พ.ย. 2559

ธกส.จับมือเดอะมอลล์
นายอดุลย์ กาญจนวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธ.ก.ส.จะเชื่อมโยงผลผลิตเกษตรกรลูกค้า คือ ข้าว A-Rice จำนวน 250 ตัน กล้วยหอมทอง 3,000 ตัน และผักอีก 2 ชนิด ขยายตลาดผ่านช่องทางจำหน่ายห้างสรรพสินค้าเดอะมอลล์และตลาดไท โดยมีเกษตรกรเข้าร่วมโครงการ 200 คน ซึ่งเป็นการบูรณาการโครงการ 1 ตำบล 1 SME เกษตร และโครงการชุมชนปรับเปลี่ยนการผลิตสู้วิกฤตภัยแล้ง
ธพว.เร่งช่วยลูกหนี้
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่า ช่วง 2 เดือนที่ผ่านมา (ก.ย.-ต.ค. 2559) ธนาคารสามารถช่วยผู้ประกอบการเอสเอ็มอีให้ดำเนินปรับเงื่อนไขและปรับโครงสร้างหนี้ได้กว่า 1,800 ราย เป็นเงินกว่า 2,300 ล้านบาท โดยจะพยายามหลีกเลี่ยงการใช้มาตรการทางกฎหมายกับลูกค้าเอสเอ็มอีรายย่อย โดยเฉพาะรายที่ยังดำเนินธุรกิจอยู่และร่วมมือในการแก้ปัญหา